༄༅།།རྫོགས་ལྡན་ནམ་ཟླས་ཐོན་ལེགས་ཀྱི་འབྲས་བུ་ལོངས་སྤྱོད་ཀྱི་སྐལ་བར་སྐྱེས་སུ་འབུལ་བའི་སྐབས་འདིར།བོད་ལྗོངས་ལྷ་སར་སྐབས་བཞི་པའི་ཀྲུང་གོའི་བོད་ལྗོངས་ཡུལ་སྐོར་རིག་གནས་རྒྱལ་སྤྱིའི་འགྲེམས་ཚོགས་གཟབ་རྒྱས་ངང་འགོ་ཚུགས།སྐབས་འདིའི་བོད་ལྗོངས་འགྲེམས་ཚོགས་ལ་ལྗོངས་ཕྱི་ནང་གི་ཚོང་གཉེར་བས་བཏོན་པའི་དངོས་ཟོག་སྐབས་གོང་མ་ལས་ཀྱང་ཕུན་སུམ་ཚོགས་པས།དེས་འཛམ་གླིང་ཞི་བདེ་དང་།ཁྱད་པར་དུ་བོད་ས་མཐོ་བརྟན་ལྷིང་དང་དཔལ་འབྱོར་འཕེལ་རྒྱས་ཀྱི་གོམ་སྟབས་གསར་པ་སྤོས་ཡོད་པ་མཚོན་བཞིན་ཡོད།གཞི་རྒྱ་ཆེ་བའི་འགྲེམས་ཚོགས་དེ་འགྲེམས་ཁང་དང་པོ་དང་གཉིས་པ་ཁག་གཉིས་སུ་དབྱེ་ཡོད་ཅིང་།འགྲེམས་ཁང་དང་པོར་གཞིས་རྩེ་དང་།ལྷ་ས།ཆབ་མདོ།ཉིང་ཁྲི་སོགས་གྲོང་ཁྱེར་དང་ས་ཁུལ་གྱི་ཞིང་འབྲོག་ཐོན་ཟོག་དང་མི་རིགས་ལག་ཤེས་བཟོ་རྩལ་གྱི་ཐོན་ཟོག་སྣ་ཚོགས་ཡོད་པ་དང་།འགྲེམས་ཁང་གཉིས་པར་འགྲེམས་ཚོང་རྒྱལ་སྤྱི་ཅན་དང་།རྩེར་སོན་ཅན།ཚད་ལྡན་བཅས་ཀྱི་ལས་སྟེགས་འཛུགས་སྐྲུན་དང་ཟུང་འབྲེལ་དམ་ཟབ་བྱས་ཐོག་རྒྱལ་ཁབ་ཕྱི་ནང་གི་འགྲེམས་ཞུགས་ཁེ་ལས་ལྷག་ཙམ་ཞུགས་ཡོད།